Sister (sang)

«Sister» (norsk oversettelse: søster) er en tysk popsang fra 2019 som fremføres av duoen S!sters. Sangen vant musikkonkurransen Unser Lied for Israel og var Tysklands bidrag i Eurovision Song Contest 2019 i Tel Aviv i Israel. Sangen er skrevet av Laurell Barker, Tom Oehler, Marine Kaltenbacher og Thomas Steengard.

Bakgrunn 
Sangen ble skrevet av låtskriverne Laurell Barker, Tom Oehler, Marine Kaltenbacher og Thomas Steengard under en låtskriverkonferanse i Sveits i 2018. Sangen var tiltenkt den sveitsiske finalen, men den ble ikke plukket ut til finalen. Sangen ble i stedet sendt til den tyske nasjonale finalen i 2019, Unser Lied for Israel. Der deltok den i konkurranse med fire andre låter og vant en knapp seier i konkurransen. «Sister» ble dermed Tysklands bidrag til finalen i Eurovision Song Contest lørdag 18. mai 2019.

I finalen endte sangen nest sist, som nummer 25 av 26 deltakere. Sangen fikk 24 poeng fra juryene, og 0 poeng i telefonavstemningen.

Referanser 

 

Tyske sanger
Sanger fra 2019
Bidrag til Eurovision Song Contest 2019